**poseben nadzor**

**mazalnih in drugih olj, nepredelanega tobaka, elektronskih cigaret, tobaka za segrevanje in naprav za proizvodnjo tobačnih izdelkov**

**Podrobnejši opis**

**1. izdaja, MAJ 2024**

**Začetek uporabe, 1. JUNIJ 2024**

**Kazalo**

[1.0 Opredelitev posebnega nadzora na ozemlju Slovenije 3](#_Toc166843919)

[1.1 Izdelki za katere velja poseben nadzor 3](#_Toc166843920)

[1.2 Obveznosti oseb, ki poslujejo z izdelki za katere velja poseben nadzor 3](#_Toc166843921)

[1.2.1 Prijava ravnanj z izdelki za katere velja poseben nadzor 4](#_Toc166843922)

[1.2.2 Komercialni dokument 5](#_Toc166843923)

[1.3 Nepravilnosti z izdelki, za katere velja poseben nadzor 5](#_Toc166843924)

[2.0 Posebnosti po skupinah izdelkov 5](#_Toc166843925)

[2.1 Izdelki iz 1. točke prvega odstavka 101. člena ZTro-1 5](#_Toc166843926)

[2.1.1 Predložitev prijave 6](#_Toc166843927)

[2.1.2 Evidence 6](#_Toc166843928)

[2.1.3 Nepravilnosti 6](#_Toc166843929)

[2.1.4 Prekršek glede izdelkov iz 1. točke prvega odstavka 101. člena ZTro-1 7](#_Toc166843930)

[2.2 Nepredelan tobak 7](#_Toc166843931)

[2.2.1 Predložitev prijave 8](#_Toc166843932)

[2.2.2 Evidence 8](#_Toc166843933)

[2.2.3 Nepravilnosti 8](#_Toc166843934)

[2.2.4 Prekršek glede nepredelanega tobaka 9](#_Toc166843935)

[2.3 Izdelki iz tarifne oznake 8478, ki so namenjeni za predelavo nepredelanega tobaka ter proizvodnjo tobačnih izdelkov 9](#_Toc166843936)

[2.3.1 Predložitev prijave 9](#_Toc166843937)

[2.3.2 Evidence 10](#_Toc166843938)

[2.3.3 Prekršek glede izdelkov iz tarifne oznake 8478 10](#_Toc166843939)

[2.4 Elektronske cigarete in tobak za segrevanje 10](#_Toc166843940)

[2.4.1 Predložitev prijave 11](#_Toc166843941)

[2.4.2 Evidence 11](#_Toc166843942)

[2.4.3 Prekršek glede elektronskih cigaret 12](#_Toc166843943)

[2.4.4 Prekršek glede tobaka za segrevanje 12](#_Toc166843944)

1.0 Opredelitev posebnega nadzora na ozemlju Slovenije

Za harmonizirane trošarinske izdelke, ki so določeni z evropsko zakonodajo in smo jih države članice EU prenesle v svojo nacionalno zakonodajo (v Sloveniji: [Zakona o trošarinah](http://www.pisrs.si/Pis.web/pregledPredpisa?id=ZAKO7128) - Uradni list RS, št. 47/16 s spremembami; v nadaljevanju ZTro-1), veljajo v državah članicah EU enotna pravila glede nadzora njihove proizvodnje, predelave, skladiščenja ter gibanja. Poleg harmoniziranih trošarinskih izdelkov pa slovenska trošarinska zakonodaja določa tudi nacionalne trošarinske tobačne izdelke: elektronske cigarete in tobak za segrevanje, od katerih se obračunava in plačuje trošarina in zanje na ozemlju Slovenije velja poseben nacionalni nadzor proizvodnje, predelave, skladiščenja ali njihovega gibanja. Z namenom okrepitve nadzora na ozemlju Slovenije pa je tudi za nekatere ne trošarinske izdelke (na primer mazalna olja, nepredelan tobak) prav tako določen poseben nacionalni nadzor. V nadaljevanju so podrobneje opredeljeni nacionalni izdelki, za katere veljajo pravila posebnega nadzora.

1.1 Izdelki za katere velja poseben nadzor

**Do 1. 6. 2024** velja poseben nadzor proizvodnje, predelave, skladiščenja in gibanja na ozemlju Slovenije, za naslednje izdelke:

* izdelke iz tarifnih oznak 2710 19 91 in 2710 19 99 (mazalna, bazna, antikorozivna in druga olja), 2710 20 90 (olja iz 2710 19 91 in 2710 19 99, ki vsebujejo biodizel) ter 3826 00 90 (biodizel in njegove zmesi, ki vsebujejo manj kot 70 mas.% naftnih olj ali olj dobljenih iz bituminoznih mineralov), za obsežna tržna gibanja;
* izdelke iz tarifnih oznak 2401 10 in 2401 20 (nepredelan tobak) in
* izdelke iz 85. člena ZTro-1, namenjene vdihovanju, brez izgorevanja (elektronske cigarete in tobak za segrevanje - povezava s tretjim odstavkom 85. člena ZTro-1).

**Od 1. 6. 2024** dalje, pa se v skladu s Spremembami in dopolnitvami Zakona o trošarinah (ZTro-1D; Uradni list RS, št. 38/24), uvaja na ozemlju Slovenijeposeben nadzor:

* **proizvodnje, predelave, skladiščenja in gibanja za**:
* izdelke iz tarifnih oznak 2709 00 10, 2710 19 71, 2710 19 75, 2710 19 81, 2710 19 83, 2710 19 85, 2710 19 87, 2710 19 91, 2710 19 93, 2710 19 99, 2710 20 90, 3403 11 00, 3403 19 10, 3403 19 20, 3403 19 80, 3403 91 00, 3403 99 00, 3814 00 90 in 3826 00 90, za obsežna tržna gibanja kot je določeno v tretjem odstavku 89. člena ZTro-1 in
* izdelke iz tarifne oznake 8478, ki so namenjeni za predelavo nepredelanega tobaka in proizvodnjo tobačnih izdelkov za namene opravljanja dejavnosti;
* **gibanja** nepredelanega tobaka (izdelki iz tarifnih oznak 2401 10, 2401 20 in 2401 30);
* **proizvodnje, skladiščenja in gibanja** za elektronske cigarete in
* **skladiščenja in gibanja** za tobak za segrevanje.

1.2 Obveznosti oseb, ki poslujejo z izdelki za katere velja poseben nadzor

Oseba:

* ki proizvaja, predeluje, skladišči ali giba izdelke iz prvega odstavka 101. člena ZTro-1 (izdelki iz tarifnih oznak 2709 00 10, 2710 19 71, 2710 19 75, 2710 19 81, 2710 19 83, 2710 19 85, 2710 19 87, 2710 19 91, 2710 19 93, 2710 19 99, 2710 20 90, 3403 11 00, 3403 19 10, 3403 19 20, 3403 19 80, 3403 91 00, 3403 99 00, 3814 00 90 in 3826 00 90), za obsežna tržna gibanja kot je določeno v tretjem odstavku 89. člena ZTro-1 ter izdelke iz tarifne oznake 8478, ki so namenjeni za predelavo nepredelanega tobaka in proizvodnjo tobačnih izdelkov za namene opravljanja dejavnosti, **vsako proizvodnjo, predelavo, skladiščenje in gibanje navedenih izdelkov**;
* ki giba nepredelani tobak, **vsako gibanje** **nepredelanega tobaka;**
* ki proizvaja, skladišči ali giba elektronske cigarete, **vsako proizvodnjo, skladiščenje in gibanje** **elektronskih cigaret**, in
* ki skladišči, giba tobak za segrevanje, **vsako skladiščenje in gibanje tobaka za segrevanje**:

**1. prijavi davčnemu organu** najmanj tri delovne dni pred začetkom proizvodnje, predelave, skladiščenja ali gibanja izdelkov in pred vsako spremembo podatkov iz prijave, razen gibanja, ki se prijavi pred vnosom izdelkov na ozemlje Slovenije ali pred odpremo izdelkov iz skladišča v Sloveniji, tako da prijava v vsakem trenutku izkazuje popolne in resnične podatke;

**2. zagotovi, da gibanje izdelkov spremlja komercialni dokument**, ki vsebuje popolne in resnične podatke, in

**3. vodi evidenco:**

* proizvodnje, predelave, skladiščenja in gibanja izdelkov iz prvega odstavka 101. člena ZTro-1;
* gibanja nepredelanega tobaka,
* proizvodnje, skladiščenja in gibanja elektronskih cigaret oziroma
* skladiščenja in gibanja tobaka za segrevanje,

tako, da evidenca v vsakem trenutku izkazuje popolne in resnične podatke (tretji odstavek 101. člena ZTro-1). Vsebina posamezne evidence je podrobneje opisana v nadaljevanju tega dokumenta.

1.2.1 Prijava ravnanj z izdelki za katere velja poseben nadzor

Prijava, ki se predloži pred začetkom proizvodnje, predelave, skladiščenja ali gibanja izdelkov in pred vsako spremembo podatkov iz te prijave, mora vsebovati:

* identifikacijske podatke prijavitelja,
* trgovski naziv, tarifno oznako in črtno kodo EAN izdelka, količino izdelka v enoti mere in vrsto tovora,
* lokacijo in datum začetka opravljanja dejavnosti z izdelki v primeru proizvodnje, predelave ali skladiščenja izdelkov ter
* identifikacijske podatke prevoznika, pošiljatelja in prejemnika izdelkov, lokacijo in datum odpreme, dostave oziroma razkladanja izdelkov, registrsko oznako vozila, priklopnega vozila, številko CMR ter vrsto in tehnične podatke tovora v primeru gibanja izdelkov.

Prijava se lahko vloži na obrazcu [PRIJAVA–PN](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=obrazec_prijava_pn). Obrazec in Navodilo za izpolnjevanje obrazca sta objavljena na spletnih straneh FURS. Pijava se pošlje na elektronski naslov davčnega organa [n101.fu@gov.si](mailto:n101.fu@gov.si). Prijavo lahko predloži tudi pooblaščenec.

Prijava gibanja se **ne predloži**, če gre za izdelke:

* za katere veljajo določbe glede nadzora proizvodnje, predelave ali skladiščenja ter gibanja v skladu z 89. členom ZTro-1 ali
* ki so po uvozu sproščeni v prost promet v skladu s carinsko zakonodajo ali se gibajo pod carinskim nadzorom in
* za izdelke iz 85. člena ZTro-1, če se gibljejo v režimu odloga in jih spremlja elektronski trošarinski dokument ali so po vnosu sproščeni v porabo v Sloveniji (na primer za gibanje od trgovca na debelo v Sloveniji, ki je nove tobačne izdelke sprostil v porabo, k trgovcu na drobno v Sloveniji), razen gibanja v drugo državo članico.

1.2.2 Komercialni dokument

Za komercialni dokument se šteje listina, ki spremlja pošiljko izdelkov, na primer račun, dobavnica, prevozni dokument in podobno, in vsebuje popolne in resnične podatke o vrsti in količini izdelkov v pošiljki, ki omogočajo njihovo identifikacijo.

1.3 Nepravilnosti z izdelki, za katere velja poseben nadzor

Za osebo, ki proizvaja, predeluje, skladišči ali giba **izdelke iz 1. točke prvega odstavka 101. člena ZTro-1** oziroma **nepredelan tobak** ali ima te izdelke oziroma nepredelan tobak v lasti ali posesti, ali drugo osebo, ki je sodelovala pri nepravilnostih iz 101.a člena ZTro-1 nastane obveznost za obračun in plačilo trošarine na dan, ko je davčni organ ugotovil nepravilnost. Kaj se šteje za nepravilnost je podrobneje opredeljeno v nadaljevanju pri opisu posebnosti za izdelke iz 1. točke prvega odstavka 101. člena ZTro-1 (točka 2.1.3 tega dokumenta) in nepredelan tobak (točka 2.2.3 tega dokumenta).

2.0 Posebnosti po skupinah izdelkov

Glede na njihove značilnosti, ki jih povezujejo, izdelke za katere velja poseben nadzor na ozemlju Slovenije, delimo v štiri skupine:

* izdelki iz 1. točke prvega odstavka 101. člena ZTro-1;
* nepredelan tobak;
* izdelki iz tarifne oznake 8478, ki so namenjeni za predelavo nepredelanega tobaka ter

proizvodnjo tobačnih izdelkov;

* elektronske cigarete in tobak za segrevanje.

V nadaljevanju so navedene posebnosti po skupinah izdelkov.

2.1 Izdelki iz 1. točke prvega odstavka 101. člena ZTro-1

V skladu s 1. točko prvega odstavka 101. člena ZTro-1, velja poseben nadzor proizvodnje, predelave, skladiščenja in gibanjana ozemlju Slovenije, za izdelke iz tarifnih oznak:

* 2709 00 10 (olja, dobljena iz nafte, in olja, dobljena iz bituminoznih mineralov, surova - kondenzati naravnega plina);
* 27 19 71, 2710 19 75, 2710 19 81, 2710 19 83, 2710 19 85, 2710 19 87, 2710 19 91, 2710 19 93, 2710 19 99 (mazalna olja), 2710 20 90 (druga olja, dobljena iz nafte, in olja, dobljena iz bituminoznih mineralov (razen surovih) ter proizvodi, ki niso navedeni in ne zajeti na drugem mestu, ki vsebujejo 70 mas. % ali več olj iz nafte ali olj, dobljenih iz bituminoznih mineralov, če so ta olja osnovne sestavine teh proizvodov, ki vsebujejo biodizel, razen odpadnih olj);
* 3403 11 00, 3403 19 10, 3403 19 20, 3403 19 80, 3403 91 00, 3403 99 00 (mazalni preparati (vključno rezalna olja, preparati za popuščanje vijakov in matic, preparati zoper rjo in korozijo ter preparati za ločevanje kalupov na osnovi mazalnih sredstev) ter preparati, ki se uporabljajo za pooljitev in maščenje tekstilnih materialov, usnja, krzna ali drugih materialov, toda brez preparatov, ki kot osnovne sestavine vsebujejo 70 mas. % ali več olj iz nafte ali olj, dobljenih iz bituminoznih mineralov);
* 3814 00 90 (organska topila in razredčila za odstranjevanje premazov ali lakov) in
* 3826 00 90 (biodizel in njegove zmesi, ki vsebujejo manj kot 70 mas.% naftnih olj ali olj dobljenih iz bituminoznih mineralov)

za obsežna tržna gibanja kot je določeno v tretjem odstavku 89. člena ZTro-1.

Za obsežna tržna gibanja se štejejo nepakirani izdelki, ki se prevažajo v zabojnikih, ki so sestavni del prevoznih sredstev, ali so v ISO-zabojnikih ali drugih posodah, ki presegajo 210 litrov. ISO zabojnik je zabojnik, ki ustreza standardom ISO 668:2013, ISO 1496-1:2013 in ISO 15867:2003 (tretji odstavek 89. člena ZTro-1).

2.1.1 Predložitev prijave

Oseba, ki izdelke iz 1. točke prvega odstavka 101. člena ZTro-1 **proizvaja, predeluje ali skladišči**, mora vsako proizvodnjo, predelavo ali skladiščenje izdelkov, prijaviti davčnemu organu **najmanj tri dni pred začetkom** opravljanja dejavnosti in pred vsako spremembo podatkov iz prijave.

Oseba, ki izdelke samo **giba**, je dolžna prijaviti vsako gibanje **pred vnosom** izdelkov na ozemlje Slovenije ali **pred njihovo odpremo** iz skladišča v Sloveniji.

Prijava gibanja se **ne predloži** za izdelke iz 1. točke prvega odstavka 101. člena ZTro-1:

* za katere veljajo določbe glede nadzora proizvodnje, predelave ali skladiščenja ter gibanja v skladu z 89. členom ZTro-1 (na primer izdelki iz tarifne oznake 3826 00 90, če so namenjeni za uporabo kot gorivo za ogrevanje ali pogonsko gorivo);
* ki so po uvozu na ozemlju Slovenije sproščeni v prost promet v skladu s carinsko zakonodajo ali pa se gibajo pod carinskim nadzorom (prevoz izdelkov ne skupnostnega in skupnostnega porekla pod carinskim nadzorom).

Prijava ([PRIJAVA–PN](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=obrazec_prijava_pn)), ki mora vsebovati podatke kot je navedeno pod točko 1.2.1 tega dokumenta, se pošlje na elektronski naslov [n101.fu@gov.si](mailto:n101.fu@gov.si).

Tako prijava kot komercialni dokument, ki spremlja pošiljko, morata vsebovati popolne in resnične podatke, ki omogočajo ustrezno identifikacijo pošiljke oziroma izdelkov.

2.1.2 Evidence

Oseba, ki proizvaja, predeluje, skladišči ali giblje izdelke iz 1. odstavka 101.člena ZTro-1, mora v svojih evidencah voditi vse podatke iz prijav, določene s četrtim odstavkom 101. člena ZTro-1.

Oseba, ki te izdelke samo proizvaja, predeluje in skladišči, mora v svojih evidencah dodatno voditi tudi podatke:

* o stanju zalog izdelkov in
* vrsti in količini proizvedenih, prejetih in odpremljenih izdelkov po datumu.

Evidence morajo v vsakem trenutku izkazovati stanje zalog izdelkov po njihovi vrsti in količini ter zbirne podatke po skupinah izdelkov.

2.1.3 Nepravilnosti

Za izdelke iz 1. točke prvega odstavka 101. člena ZTro-1 se šteje, da je zanje na ozemlju Slovenije prišlo do nepravilnosti, če:

* davčni organ v nadzoru ugotovi, da se izdelki prodajajo, ponujajo ali uporabljajo za pogon ali ogrevanje,
* oseba, ki proizvaja, predeluje, skladišči ali giba izdelke, ne izpolni obveznosti iz tretjega odstavka 101. člena ZTro-1 ali
* oseba, ki proizvaja, predeluje, skladišči ali giba te izdelke, ne opravlja registrirane dejavnosti.

V primeru nepravilnosti se šteje, da so ti izdelki namenjeni za uporabo kot gorivo za ogrevanje ali pogonsko gorivo in zanje nastane obveznost za obračun in plačilo trošarine. Trošarina se obračuna z uporabo zneska trošarine, ki velja na dan nastanka obveznosti za obračun trošarine, kot je ta določena za plinsko olje za pogon.

2.1.4 Prekršek glede izdelkov iz 1. točke prvega odstavka 101. člena ZTro-1

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne zagotovi, da gibanje izdelkov iz 1. točke prvega odstavka 101. člena ZTro-1 spremlja komercialni dokument;
* komercialni dokument vsebuje nepopolne ali neresnične podatke

stori prekršek po **23. točki prvega odstavka 104. člena ZTro-1.**

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne prijavi proizvodnje, predelave ali skladiščenja izdelkov iz 1. točke prvega odstavka 101. člena ZTro-1 najmanj tri delovne dni pred začetkom proizvodnje, predelave ali skladiščenja;
* ne prijavi gibanja izdelkov iz 1. točke prvega odstavka 101. člena ZTro-1 pred vnosom na ozemlje Slovenije;
* ne prijavi gibanja izdelkov iz 1. točke prvega odstavka 101. člena ZTro-1 pred odpremo iz skladišča v Sloveniji;
* v prijavi navede nepopolne ali neresnične podatke

stori prekršek po **24. točki prvega odstavka 104. člena ZTro-1.**

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne vodi evidence proizvodnje, predelave, skladiščenja ali gibanja izdelkov iz 1. točke prvega odstavka 101. člena ZTro-1;
* v evidenci navede nepopolne ali neresnične podatke

stori prekršek po **24a. točki prvega odstavka 104. člena ZTro-1.**

Za navedene prekrške je predpisan obvezen odvzem predmetov prekrška.

2.2 Nepredelan tobak

Za nepredelan tobak iz tarifnih oznak 2401 10, 2401 20 in 2401 30 velja poseben nadzor gibanja na ozemlju Slovenije.

**Predelava in skladiščenje nepredelanega tobaka** se lahko opravlja **le v trošarinskem skladišču**, za katero je davčni organ izdal dovoljenje imetniku trošarinskega skladišča. Nadzor in skladiščenje nepredelanega tobaka se izvaja v skladu z obveznostmi, ki veljajo za imetnika trošarinskega skladišča. Oseba, ki namerava izvajati proizvodnjo tobačnih izdelkov (razen elektronskih cigaret) ter predelovati in skladiščiti nepredelan tobak mora zaprositi za pridobitev dovoljenja za trošarinsko skladišče. Vloga in pogoji za pridobitev dovoljenja, določanje višine zavarovanja plačila trošarine ter obveznosti imetnika trošarinskega skladišča za predelavo in skladiščenje nepredelanega tobaka so podrobneje opisani v podrobnejšem opisu [»Dovoljenje za trošarinsko skladišče«,](https://view.officeapps.live.com/op/view.aspx?src=https%3A%2F%2Ffu.gov.si%2Ffileadmin%2FInternet%2FDavki_in_druge_dajatve%2FPodrocja%2FTrosarine%2FOpis%2FDovoljenje_za_trosarinsko_skladisce.doc&wdOrigin=BROWSELINK) ki je objavljen na spletni strani FURS.

Za predelavo nepredelanega tobaka se šteje vsako rezanje, mešanje, drobljenje, mletje, vlaženje ali kakšno drugačno razkosanje nepredelanega tobaka.

Fizična oseba ne sme predelovati, skladiščiti ali gibati nepredelanega tobaka ali proizvajati tobačnih izdelkov za namen opravljanja dejavnosti.

2.2.1 Predložitev prijave

Osebe, ki **gibajo** nepredelan tobak, vsako njegovo gibanje prijavijo davčnemu organu **pred vnosom** na ozemlje Slovenije ali **pred odpremo** iz skladišča v Sloveniji, v elektronski obliki na naslov [n101.fu@gov.si](mailto:n101.fu@gov.si). Prijava ([PRIJAVA–PN](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=obrazec_prijava_pn)), mora vsebovati podatke kot je navedeno pod točko 1.2.1 tega dokumenta.

Tako prijava kot komercialni dokument, ki spremlja pošiljko, morata vsebovati popolne in resnične podatke, ki omogočajo ustrezno identifikacijo pošiljke oziroma izdelkov.

Prijava gibanja se **ne predloži** za izdelke, ki:

* so po uvozu sproščeni v prost promet v skladu s carinsko zakonodajo ali
* se gibajo pod carinskim nadzorom.

2.2.2 Evidence

Osebe, ki gibajo nepredelan tobak vodijo:

* evidenco gibanja nepredelanega tobaka, tako da evidenca v vsakem trenutku izkazuje popolne in resnične podatke ter vsebuje vse podatke iz prijav, določene s četrtim odstavkom 101. člena ZTro-1.

2.2.3 Nepravilnosti

Za nepredelan tobak nastane obveznost za obračun in plačilo trošarine, če je zanj na ozemlju Slovenije prišlo do nepravilnosti, in sicer če:

* je davčni organ v nadzoru ugotovil, da je nepredelan tobak namenjen ali se uporablja za proizvodnjo tobačnih izdelkov v nasprotju z ZTro-1,
* se nepredelan tobak ne predeluje ali ne skladišči v trošarinskem skladišču v skladu s 87.a členom ZTro-1,
* oseba, ki giba nepredelan tobak, ne izpolni obveznosti iz tretjega odstavka 101. člena ZTro-1 ali
* oseba, ki predeluje, skladišči ali giba nepredelan tobak, ne opravlja registrirane dejavnosti.

V primeru nepravilnosti se šteje nepredelan tobak kot drobno rezani tobak in se zanj trošarina obračuna z uporabo zneska trošarine, ki velja na dan nastanka obveznosti za obračun trošarine, kot je ta določena za drobno rezani tobak.

2.2.4 Prekršek glede nepredelanega tobaka

Če pravna oseba, samostojni podjetnik posameznik ali posameznik, ki samostojno opravlja dejavnost predeluje ali skladišči nepredelan tobak izven trošarinskega skladišča stori prekršek po **18a. točki prvega odstavka 104. člena ZTro-1.**

Če posameznik (fizična oseba, ki nima prijavljane dejavnosti) predeluje, skladišči ali giba nepredelan tobak za namene opravljanja dejavnosti stori prekršek po **18a. točki prvega odstavka 104. člena ZTro-1.**

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne zagotovi, da gibanje nepredelanega tobaka spremlja komercialni dokument;
* komercialni dokument vsebuje nepopolne ali neresnične podatke

stori prekršek po **23. točki prvega odstavka 104. člena ZTro-1.**

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne prijavi gibanja nepredelanega tobaka pred vnosom na ozemlje Slovenije;
* ne prijavi gibanja nepredelanega tobaka pred odpremo iz skladišča v Sloveniji;
* v prijavi navede nepopolne ali neresnične podatke

stori prekršek po **24. točki prvega odstavka 104. člena ZTro-1.**

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne vodi evidence gibanja nepredelanega tobaka;
* v evidenci navede nepopolne ali neresnične podatke

stori prekršek po **24a. točki prvega odstavka 104. člena ZTro-1.**

Za navedene prekrške je predpisan obvezen odvzem predmetov prekrška.

2.3 Izdelki iz tarifne oznake 8478, ki so namenjeni za predelavo nepredelanega tobaka ter proizvodnjo tobačnih izdelkov

Prav tako velja poseben nadzor proizvodnje, predelave, skladiščenja in gibanja na ozemlju Slovenije zaizdelke iz tarifne oznake 8478, ki so namenjeni za predelavo nepredelanega  
tobaka in proizvodnjo tobačnih izdelkov za namene opravljanja dejavnosti na podlagi 2. točke prvega odstavka 101. člena ZTro-1.

2.3.1 Predložitev prijave

Osebe, ki **proizvajajo, predelujejo ali skladiščijo** navedene izdelke, vsako proizvodnjo, predelavo in skladiščenje teh izdelkov prijavijo davčnemu organu **najmanj tri dni pred začetkom** opravljanja dejavnosti in pred vsako spremembo podatkov iz prijave.

Osebe, ki te izdelke **gibajo**, pa so dolžne prijaviti vsako gibanje še **pred vnosom izdelkov** na ozemlje Slovenije ali **pred njihovo odpremo** iz skladišča v Sloveniji v elektronski obliki na naslov [n101.fu@gov.si](mailto:n101.fu@gov.si). Prijava ([PRIJAVA–PN](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=obrazec_prijava_pn)) mora vsebovati podatke kot je navedeno pod točko 1.2.1 tega dokumenta.

Tako prijava kot komercialni dokument, ki spremlja pošiljko, morata vsebovati popolne in resnične podatke, ki omogočajo ustrezno identifikacijo pošiljke oziroma izdelkov.

Prijava gibanja se **ne predloži** za izdelke, ki:

* so po uvozu sproščeni v prost promet v skladu s carinsko zakonodajo ali
* se gibajo pod carinskim nadzorom.

2.3.2 Evidence

Zgoraj navedene osebe vodijo evidenco proizvodnje, predelave, skladiščenja in gibanja izdelkov iz tarifne oznake 8478, ki so namenjeni za predelavo nepredelanega tobaka in proizvodnjo tobačnih izdelkov za namene opravljanja dejavnosti, tako da evidence v vsakem trenutku izkazuje popolne in resnične podatke. Evidence morajo vsebovati vse podatke iz prijav, določene s četrtim odstavkom 101. člena ZTro-1.

2.3.3 Prekršek glede izdelkov iz tarifne oznake 8478

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne zagotovi, da gibanje izdelkov iz tarifne oznake 8478 spremlja komercialni dokument;
* komercialni dokument vsebuje nepopolne ali neresnične podatke

stori prekršek po **23. točki prvega odstavka 104. člena ZTro-1.**

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne prijavi proizvodnje, predelave ali skladiščenja izdelkov iz tarifne oznake 8478 najmanj tri delovne dni pred začetkom proizvodnje, predelave ali skladiščenja;
* ne prijavi gibanja izdelkov iz tarifne oznake 8478 pred vnosom na ozemlje Slovenije;
* ne prijavi gibanja izdelkov iz tarifne oznake 8478 pred odpremo iz skladišča v Sloveniji;
* v prijavi navede nepopolne ali neresnične podatke

stori prekršek po **24. točki prvega odstavka 104. člena ZTro-1.**

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne vodi evidence proizvodnje, predelave, skladiščenja ali gibanja izdelkov iz tarifne oznake 8478;
* v evidenci navede nepopolne ali neresnične podatke

stori prekršek po **24a. točki prvega odstavka 104. člena ZTro-1.**

Za navedene prekrške je predpisan obvezen odvzem predmetov prekrška.

2.4 Elektronske cigarete in tobak za segrevanje

Poseben nadzor se izvaja nad:

* proizvodnjo, skladiščenjem in gibanjem elektronskih cigaret ter
* skladiščenjem in gibanjem tobaka za segrevanje. Proizvodnja tobaka za segrevanje se sme izvajati le v trošarinskem skladišču (87.a člen ZTro-1).

V skladu z drugim odstavkom 81. člena ZTro-1 so elektronske cigarete in tobak za segrevanje izdelki, namenjeni vdihovanju, brez izgorevanja in se uporabljajo za vdihovanje hlapov skozi ustnik ali drug sestavni del. Navadno se uporabljajo kot nadomestek za tobačne izdelke.

Za elektronske cigarete se šteje tekočina za polnjenje elektronskih cigaret ali drugih elektronskih naprav, namenjenih segrevanju polnil.

Kot tobak za segrevanje se šteje predelan tobak ali tobačni nadomestki, namenjeni segrevanju.

2.4.1 Predložitev prijave

Osebe, ki **proizvajajo ali skladiščijo elektronske cigarete**, morajo vsako proizvodnjo in skladiščenje navedenih izdelkov ter osebe, ki **skladiščijo tobak za segrevanje**, morajo vsako skladiščenje omenjenega izdelka, prijaviti davčnemu organu najmanj tri delovne dni pred začetkom opravljanja dejavnosti in pred vsako spremembo podatkov iz prijave.

Osebe, ki navedene izdelke **gibajo oziroma prevažajo**, pa vsako gibanje prijavijo davčnemu organu **pred vnosom teh izdelkov** na ozemlje Slovenije ali **pred odpremo iz skladišča** v Sloveniji, in sicer v elektronski obliki na naslov [n101.fu@gov.si.](mailto:n101.fu@gov.si) Prijava ([PRIJAVA–PN](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=obrazec_prijava_pn)) mora vsebovati podatke kot je navedeno pod točko 1.2.1 tega dokumenta. Za te osebe običajno vlagajo prijave naročniki ali prejemniki izdelkov v Sloveniji.

Prijava gibanja se **ne predloži** za izdelke, ki:

* so po uvozu sproščeni v prost promet v skladu s carinsko zakonodajo,
* se po uvozu gibajo pod carinskim nadzorom,
* se gibajo v režimu odloga in jih spremlja elektronski trošarinski dokument ali
* so po vnosu sproščeni v porabo v Sloveniji (na primer za gibanje od trgovca na debelo v Sloveniji, ki je obravnavane izdelke sprostil v porabo, k trgovcu na drobno v Sloveniji), razen gibanja v drugo državo članico.

Tako prijava kot komercialni dokument, ki spremlja pošiljko, morata vsebovati popolne in resnične podatke, ki omogočajo ustrezno identifikacijo pošiljke oziroma izdelkov.

2.4.2 Evidence

Osebe, ki proizvajajo, skladiščijo ali gibajo elektronske cigarete ter osebe, ki skladiščijo ali gibajo tobak za segrevanje vodijo:

* evidenco proizvodnje, skladiščenja in gibanja elektronskih cigaret oziroma
* evidenco skladiščenja in gibanja tobaka za segrevanje.

Evidence morajo vsebovati vse podatke iz prijav, določene s četrtim odstavkom 101. člena ZTro-1.

Osebe, ki te izdelke proizvajajo in skladiščijo, pa morajo v svojih evidencah dodatno voditi tudi podatke:

* o stanju zalog izdelkov in
* vrsti in količini proizvedenih, prejetih in odpremljenih izdelkov po datumu.

Evidence morajo v vsakem trenutku izkazovati stanje zalog izdelkov po njihovi vrsti in količini ter zbirne podatke po skupinah izdelkov.

2.4.3 Prekršek glede elektronskih cigaret

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne zagotovi, da gibanje elektronskih cigaret spremlja komercialni dokument;
* komercialni dokument vsebuje nepopolne ali neresnične podatke

stori prekršek po **23. točki prvega odstavka 104. člena ZTro-1.**

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne prijavi proizvodnje, skladiščenja elektronskih cigaret najmanj tri delovne dni pred začetkom proizvodnje, predelave, skladiščenja;
* ne prijavi gibanja elektronskih cigaret pred vnosom na ozemlje Slovenije;
* ne prijavi gibanja elektronskih cigaret pred odpremo iz skladišča v Sloveniji;
* v prijavi navede nepopolne ali neresnične podatke

stori prekršek po **24. točki prvega odstavka 104. člena ZTro-1.**

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne vodi evidence proizvodnje, skladiščenja ali gibanja elektronskih cigaret;
* v evidenci navede nepopolne ali neresnične podatke

stori prekršek po **24a. točki prvega odstavka 104. člena ZTro-1.**

Za navedene prekrške je predpisan obvezen odvzem predmetov prekrška.

2.4.4 Prekršek glede tobaka za segrevanje

Če pravna oseba, samostojni podjetnik posameznik ali posameznik, ki samostojno opravlja dejavnost proizvaja tobak za segrevanje izven trošarinskega skladišča stori prekršek po **18a. točki prvega odstavka 104. člena ZTro-1.**

Če posameznik (fizična oseba, ki nima prijavljane dejavnosti) proizvaja tobak za segrevanje za namene opravljanja dejavnosti stori prekršek po **18a. točki prvega odstavka 104. člena ZTro-1.**

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne zagotovi, da gibanje tobaka za segrevanje spremlja komercialni dokument;
* komercialni dokument vsebuje nepopolne ali neresnične podatke

stori prekršek po **23. točki prvega odstavka 104. člena ZTro-1.**

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne prijavi skladiščenja tobaka za segrevanje najmanj tri delovne dni pred začetkom proizvodnje, predelave, skladiščenja;
* ne prijavi gibanja tobaka za segrevanje pred vnosom na ozemlje Slovenije;
* ne prijavi gibanja tobaka za segrevanje pred odpremo iz skladišča v Sloveniji;
* v prijavi navede nepopolne ali neresnične podatke

stori prekršek po **24. točki prvega odstavka 104. člena ZTro-1.**

Če pravna oseba, samostojni podjetnik posameznik ali posameznik, ki samostojno opravlja dejavnost ali posameznik:

* ne vodi evidence skladiščenja ali gibanja tobaka za segrevanje;
* v evidenci navede nepopolne ali neresnične podatke

stori prekršek po **24a. točki prvega odstavka 104. člena ZTro-1.**

Za navedene prekrške je predpisan obvezen odvzem predmetov prekrška.